આ અગાઉ સેનાને બારામુલાના બોનિયારમાં આતંકવાદીઓની ઘૂસણખોરીની બાતમી મળી હતી. જેને પગલે સેનાના જવાનોએ બોનિયારમાં સર્ચ ઓપરેશન હાથ ધર્યું હતું અને આતંકીઓ સાથે અથડામણ શરૂ થઈ હતી. એન્કાઉન્ટરમાં જવાનોએ ત્રણ આતંકવાદીઓનો ખાત્મો કર્યો હતો તેમજ આસપાસના વિસ્તારમાં વધુ આતંકી છુપાયા હોવાની આશંકાને પગલે તપાસ શરૂ કરવામાં આવી હતી. ત્યાર બાદ બારમુલાના જ ક્રલહારમાં પણ આતંકીઓ સાથે અથડામણ શરૂ થઈ હતી. જેમાં બે આતંકવાદીનો ખાત્મો કરવામાં આવ્યો હતો. આ મામલે જાણકારી આપતા જમ્મુ કાશ્મીરના ડીજીપીએ કહ્યું હતું કે, પોલીસ નાકાબંધી કરીને તપાસ ચલાવી રહી હતી. આ દરમિયાન બે સંદિગ્ધ પાસેથી આઈડી કાર્ડ માગવામાં આવતા ગોળીબાર શરૂ કર્યો હતો. જેના જવાબમાં બન્નેને ઠાર કરવામાં આવ્યા હતા.